Mart Laars andre regjering

Mart Laars andre regjering var Estlands regjering fra 25. mars 1999 til 28. januar 2002.

Mart Laar fikk oppdraget å danne regjering etter valgene til Riigikogu i mars 1999. Laars regjering utgikk fra kristendemokratene i Fedrelandsunionen, «høyresosialdemokratene» i Det moderate folkepartiet og liberalistene i Det estiske reformpartiet.

Regjeringen var sterkt orientert mot Europa og gjennomførte inntredelsessamtaler med både EU og NATO. Regjeringen forbindes også med økonomiske reformer og digitalisering av forvaltningen.

Regjeringen gikk i oppløsning som følge av indre splid. Den utløsende årsaken til regjeringskrisen ble at Det estiske senterpartiet fikk Reformpartiets støtte til å velge opposisjonslederen Edgar Savisaar til ordfører i Tallinn. Senterpartiet og Reformpartiet dannet så regjering sammen.

Referanser 

Estiske regjeringer
Politikk i 1999
Politikk i 2000
Politikk i 2001
Politikk i 2002
1999 i Estland
2000 i Estland
2001 i Estland
2002 i Estland